เมล็ดชีอา

เมล็ดชีอา () หรือ เมล็ดชิอา () เป็นเมล็ดที่กินได้ของต้นชีอา (Salvia hispanica) ซึ่งเป็นพืชออกดอกในวงศ์กะเพราและมีถิ่นกำเนิดอยู่ทางตอนกลางและตอนใต้ของเม็กซิโก หรือเมล็ดที่กินได้ของต้นชีอาทะเลทราย (Salvia columbariae) จากเม็กซิโกและภาคตะวันตกเฉียงใต้ของสหรัฐ เมล็ดชีอาเป็นรูปรี สีออกเทา มีลายจุดสีดำและสีขาว มีเส้นผ่านศูนย์กลางยาวประมาณ 1 มิลลิเมตร (0.04 นิ้ว) เมื่อนำไปแช่น้ำ เมล็ดชีอาจะสามารถดูดซับน้ำได้มากถึง 12 เท่าของน้ำหนักของมัน และจะสร้างเมือกหุ้มเมล็ดซึ่งทำให้อาหารและเครื่องดื่มที่ใส่เมล็ดนี้มีเนื้อสัมผัสแบบเจล

มีหลักฐานว่าต้นชีอาได้รับการเพาะปลูกอย่างแพร่หลายโดยชาวแอซเทกในยุคก่อนการเข้ามาของโคลัมบัส และเป็นอาหารหลักในวัฒนธรรมมีโซอเมริกา เมล็ดพันธุ์ชีอาได้รับการเพาะปลูกเล็ก ๆ น้อย ๆ ในถิ่นกำเนิดของมันที่กัวเตมาลาและภาคกลางของเม็กซิโก และในเชิงพาณิชย์ทั่วอเมริกากลางและอเมริกาใต้

อ้างอิง 

เมล็ด